Apstiprinu:

 Kuldīgas novada sporta skolas direktors A.Kimbors

 2022.gada\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Kuldīgas novada 2022. gada atklātais čempionāts**

***NOLIKUMS***

**1. LAIKS UN VIETA**

Sacensības notiek 2022. gada 3. decembrī, Dzirnavu ielā 13 (Vieglatlētikas Manēžas 2.stāvā). Sākums plkst. 11.00. Telefons informācijai: 27011020 un 26816090.

**2. VADĪBA**

Sacensības organizē un vada šaha klubs „Kuldīga” un Kuldīgas NSS šaha nodaļa.

**3. DALĪBNIEKI**

Piedalās šahisti ar FIDE Rapid reitingu.

**4. REGLAMENTS**

Sacensības tiek rīkotas pēc FIDE noteikumiem, pēc Šveices sistēmas 7 kārtās. Izlozi veic datorprogramma *Swiss Manager*. Sacensību sistēmu un kārtu skaitu var mainīt atkarībā no dalībnieku skaita. Apdomas laiks katram dalībniekam 12 minūtes uz visu partiju + 3 sekundes par katru izdarīto gājienu.

Vienāda punktu skaita gadījumā vērtē pēc uzlabotā Buholca koeficienta, Buholca koeficenta, PPK. ELO Rapid reitinga apskaite.

**5. APBALVOŠANA.**

Trīs labākie vīrieši un trīs labākās sievietes, labākais jaunietis un labākā jauniete (dz. 2004.g. un jaunāki), un labākais seniors (1962.g. un vecāki), tiek apbalvoti ar kausu, medaļu un diplomu. Labākais vīrietis un labākā sieviete, kuri dzīvo, vai strādā, vai mācās Kuldīgas novadā, tiek apbalvoti ar čempiona kausu, medaļu un diplomu.

**6. PIETEIKUMI.**

Iepriekšēja pieteikšanās līdz 2.decembrim uz e-pastu gunarsgertners@gmail.com. Dalībnieku reģistrācija 3. decembrī līdz plkst. 10.45. **Par dalībnieka veselības stāvokļa atbilstību sacensībām atbild pats dalībnieks vai organizācija, kas viņu piesaka startam.**

**7. PUBLICITĀTE**

Informējam, ka šis ir publisks pasākums, un tā norise var tikt atspoguļota plašsaziņas līdzekļos un sociālajos tīklos, fiksējot arī jūsu dalību šajā pasākumā. Pasākuma laikā var tikt veikta fotografēšana un filmēšana sabiedrības informēšanas mērķim atbilstoši Vispārīgās datu aizsardzības regulas 6.panta 1.punkta e) apakšpunktam.

Fotogrāfijas un video tiks publicēti publiskos plašsaziņas līdzekļos, sporta nozares mājaslapās, [www.sahafederacija.lv](http://www.sahafederacija.lv), turnīra organizatoru un atbalstītāju oficiālajos sociālo mediju kontos. Turnīru rezultāti tiks publicēti: [www.chess-results.com](http://www.chess-results.com) Datu apstrādes termiņš – pastāvīgi.

Kuldīgas novada sporta skolas šaha nodaļa